Xitoyning Loxe shahridagi banklardan birida jinoyatchi tomonidan garovga olingan qizni qutqarishda hiyla qo‘llandi. O‘tgan hafta yuz bergan voqeada pichoq bilan qurollangan jinoyatchi mahalliy bankning shoxobchalaridan birini tunash vaqtida 19 yoshli qizni garovga olgan. Voqea joyiga yetib kelgan maxsus otryad xodimlari jinoyatchini o‘z hamkasblaridan birini qizga almashtirishga ko‘ndira olishgan. Jinoyatchi ko‘zi o‘ngida politsiyachi o‘z hamkasbining qo‘l oyoqlarini bog‘lab qo‘ygan. Qo‘l-oyog‘i bog‘langan politsiyachi o‘g‘ri yoniga sakrab-sakrab borgan, so‘ngra zich tortilmagan arqonlardan qo‘llarini chiqarib, o‘g‘riga qo‘qqisdan hujum qilgan. Ta’kidlanishicha, politsiyachi voqea oqibatida kichik jarohatlar olgan.